Сэтэней| Нарт пшыналъэхэр. #сэтэней

Япэ 1ыхьэ.

Нартхэм я к1уэдыжыгъуэр Сэтэнейт, жа1э, зытепсыхьар.
Сэтэней нарт л1ыхъужьхэм я л1ыгъэщ1эгъут, гъуэгу теувамэ, я зек1уэгъу 1ущт, бий къащытеуэм я удын дзэгъут, губгъуэм ихьамэ, бэв чэнджэщак1уэт, щэк1уэну к1уахэм пшэрыхь гъуэгуанэр яхуигъэнэхурт.
Идакъым, жа1э, зыгуэрым Нэсрэн и къуэ Щокъалым Сэтэнейр нарт  анэу илъытэни, и чэнджэщым едэ1уэни.
- Дэ дыл1мэ, л1ы унафэщи ди1апхъэщ, - жи1эгъат, жа1э, Щокъал. - Фыз дэубзи л1ы бзэмы1уи зэхуэдэщ.
Ар Сэтэней-гуащэ щызэхихым, губгъуэнышхуэ ещ1. Зызэщ1екъуэри Къэнжалыщхьэ пхащ1э мэ1эпхъуэ.
Зэгуэрым, же1э, нарт хэкум уэгъу бзаджэ къытеуат. Псыежэххэр игъущык1ат. Псынэхэми къапытк1у къудейт.

Нартхэр зэхуосыри Тхьэлъэ1у ящ1. Ерагък1э зэхуахьэс 1усыпс, лэпсыпхъэ. Дакъэжь маф1э инхэм щыпалъэ лэгъуп зыбжанэ. Я 1усыр къэмывэу маф1эр щ1есык1. Лыхалъхьар мывэу лэгъупхэр йоващ1э. Къажыхьащ-нажыхьащ нартхэм - 1эгъуэблагъуэм щагъуэтакъым псы тк1уэпс. Щымыхъужым, Ахуэмыдэ ягъэк1уа псыхьэ Къэнжалыщхьэ лъапэ псынэм.
Ахуэмыдэ Къэнжалыщхьэ лъапэм нэсауэ къызэхех гур 1эпызых уэрэд:
- Уей, уей,
Уэ гъэгъа щхьэ умэ,
Мыщ1эплъыр зи нэ вагъуэ,
Данагъуэр зи къэухь,
Бгыщхьэ уэс нэхунэ,
Нэхэр зыгъэгуф1э,
Гурыф1ыгъуэ 1эт,
Нарт л1ыгъэ тыгъэ,
Гъащ1эр зыгъэдахэ,
Хэт къоплъами, къыдохьэх,
Хэти пхуогущк1эщ1,
Щ1алэгъуэ гурылъ,
Гухэлъ тыгъэ лъап1э! 
...
И все Сати гуащэчки набежали сразу сюда:):):)